Rektorite Nõukogu Meie: 24.10.2025 nr 1-10/15

[hanna.kanep@ern.ee](mailto:hanna.kanep@ern.ee)

Haridus- ja teadusminister

[hm@hm.ee](mailto:hm@hm.ee)

[minister@hm.ee](mailto:minister@hm.ee)

[renno.veinthal@hm.ee](mailto:renno.veinthal@hm.ee)

Koopiad:

Riigikogu kultuurikomisjoni esimees

[liina.kersna@riigikogu.ee](mailto:liina.kersna@riigikogu.ee)

Kultuuriminister

[min@kul.ee](mailto:min@kul.ee)

[heidy.purga@kul.ee](mailto:heidy.purga@kul.ee)

Justiits- ja digiminister

[liisa-ly.pakosta@justdigi.ee](mailto:liisa-ly.pakosta@justdigi.ee)

[info@justdigi.ee](mailto:info@justdigi.ee)

[lauri.luht@justdigi.ee](mailto:lauri.luht@justdigi.ee)

[liilia.kristal@justdigi.ee](mailto:liilia.kristal@justdigi.ee)

Eesti Rahvusraamatukogu

[info@rara.ee](mailto:info@rara.ee)

ELNET Konsortsium

[asko.tamme@elnet.ee](mailto:asko.tamme@elnet.ee)

**Koostööst ühtse üleriigilise**

**raamatukogusüsteemi arendamisel**

Lugupeetud Tiit Land ja Kristina Kallas

Informeerisime Teid oma 02.10.2025.a kirjas nr 1-10/14 muuhulgas, et Eesti Raamatukoguvõrgu Konsortsiumi üldkoosolek tegi oma 09.09.2025.a otsusega ettepaneku kaasata konsortsium viivitamatult majandus- ja infotehnoloogiaministri 25.08.2023.a käskkirja nr 135 „Toetuse andmise tingimused valdkondlike digipöörete toetamiseks“ punkti 5.7. alusel ÜÜRS-i arenduste planeerimisse ja elluviimisse. Sisuliselt tegi konsortsium ettepaneku enda viivitamatuks kaasamiseks operatiivtasandi ÜÜRS-i arenduste planeerimisse ja elluviimisse, ehk nendesse tegevustesse, mis on juba käimas ja kohe tulemas.

Kultuuriministeeriumi kultuuriväärtuste asekantsleri 10.10.2025.a vastuskirjas nr 1-11/1054-1 konsortsiumi eelnimetatud ettepanekule (lisatud) tuuakse välja, et Kultuuriministeerium pöördus selles küsimuses Justiits- ja Digiministeeriumi poole ja viimase vastusest selgub, et „asutusi, kes digipöörde projektides Euroopa Liidu struktuurivahendite toetuse (edaspidi SF toetus) eest kulutusi ei tee, partnerina digipöörde käskkirja ei lisata. Ühtse üleriigilise raamatukogusüsteemi hankimise ja juurutamise projektis teeb SF toetuse eest kulutusi vaid Eesti Rahvusraamatukogu.“

Viimane lause ei sisaldu tegelikult Justiits- ja Digiministeeriumi vastuses (vastav kirjavahetus on asekantsleri enda poolt tema vastuskirjale lisatud). Justiits- ja Digiministeerium vastuses on nimelt sõnaselgelt nimetatud, et kui ELNET Konsortsium raamatukogusüsteemi projektis SF tegevuskavas kinnitatud kulutusi ei tee, siis KKs ta olema ei saa. See aga, et Kultuuriministeerium ei kavatsegi ELNET Konsortsiumi ÜÜRS-i arenduste eelviimisse kaasata, tuleb välja hoopis Kultuuriministeeriumi Justiits- ja Digiministeeriumi poole pöördumisest endast, kus öeldakse üheselt, et Kultuuriministeerium ei näe ELNET Konsortsiumile raamatukogusüsteemi projektis ette otseseid kulutusi SF toetuse eest. SF toetuse eest teeb projektis otseseid kulutusi ainult Eesti Rahvusraamatukogu. Seega on asekantsleri kirjas sisuliselt Kultuuriministeeriumi enda seisukoht esitatud Justiits- ja Digiministeeriumi seisukoha pähe. Liiati on küsimusepüstitus esitatud Justiits- ja Digiministeeriumile kujul, nagu oleks asi juba ette ära otsustatud, mistõttu on keeruline eeldada, et sellise informatsiooni põhjal tuleks sealt teistsugune vastus.

Kui Kultuuriministeeriumil oleks tõsiseltvõetav soov konsortsiumit kaasata, siis tulekski tegevused osapoolte vahel kokku leppida ning vastavad kulud ette näha ja juba sellelt aluselt minna edasi, sh kaasata konsortsium partnerina.

Kummastav on see, et kuigi väga mitmel kõrgel tasemel, viimasena Riigikogu Kultuurikomisjoni 02.06.2025.a koosolekul, anti osapooltele tungiv soovitus kokku leppida, on Kultuuriministeerium avaldanud Justiits- ja Digiministeeriumile seisukoha, mille osas tegelikult kokkulepet ei ole. See tähendab, et ELNET Konsortsiumile, mis esindab ka avalik-õiguslike ülikoolide huve, ei nähta ette tõsiseltvõetavat rolli tegevuste planeerimisel ja elluviimisel.

Ülimalt arusaamatuks jääb ka asekantsleri kirja viimane lõik:

„Haridus- ja Teadusministeeriumi rahvaraamatukogu seaduse eelnõule tehtud märkustega on arvestanud nii ühtse üleriigilise raamatukogusüsteemi kui ka muude märkuste osas.“

Pigem peaks käesoleval hetkel sedastama, et mitte ühegi Haridus- ja Teadusministeeriumi märkusega ei ole sisuliselt arvestatud ning nende asjaolude osas, millele tuginedes jättis Haridus- ja Teadusministeerium rahvaraamatukogu seaduse eelnõu kooskõlastamata, on olukord sama.

Kiri on läbi arutatud ja heaks kiidetud Teadusraamatukogu Nõukogu koosolekul 20.10.2025.

Siira lugupidamisega,

*/allkirjastatud digitaalselt/*

Andres Kollist

Tallinna Ülikooli Akadeemilise Raamatukogu direktor, Teadusraamatukogude Nõukogu esimees, Rektorite Nõukogu volitatud isik

Lisatud:

Kultuuriministeeriumi asekantsleri 10.10.2025 vastus nr 1-11/1054-1 Eesti Raamatukoguvõrgu Konsortsiumi üldkoosoleku otsusele.